INOX ทะยาน 14% รับกำไรไตรมาส 1 โตทะลักกว่าเท่าตัว
INOX ทะยาน 14% รับกำไรไตรมาส 1/65 โตทะลักกว่าเท่าตัว มาที่ 3588.15 ลบ. จากปีก่อนกำไร 162.42 ลบ. หลังรายได้ขายเหล็กเพิ่มขึ้น
13 พ.ค. 2565

ผู้สื่อข่าวรายงานว่า ราคาหุ้น บริษัท โพสโค-ไทยน๊อคซ์ จำกัด (มหาชน) หรือ INOX ล่าสุด ณ เวลา 14:49 น. อยู่ที่ 1.27 บาท บวก 0.16 บาท หรือ 14.41% สูงสุดที่ 1.32 บาท ต่ำสุดที่ 1.10 บาท ด้วยมูลค่าซื้อขาย 89.95 ล้านบาท

ทั้งนี้ ราคาหุ้น INOX ปรับตัวขึ้นแรง หลังรายงานผลการดำเนินงานงวดไตรมาส 1/2565 มีกำไรเพิ่มขึ้นกว่า 1 เท่าตัว ดังนี้

โดยบริษัทฯ มีรายได้จากการขายเหล็กสเตนเลสรีดเย็นและการให้บริการจำนวน 6,157.8 ล้านบาท (60,194 ตัน ณ ราคาขายถัวเฉลี่ย 102,300 บาทต่อตัน) ซึ่งสูงกว่ายอดขายในไตรมาส 1/2564 ที่มีจำนวน 3,895.2 ล้านบาท (63,586 ตัน ณ ราคาขายถัวเฉลี่ย 61,258 บาทต่อตัน) เท่ากับ 2,262.7 ล้านบาท หรือเพิ่มขึ้น 58.1%